*A tanítványok ezt mondták neki: „Mester, most akartak megkövezni a zsidók, és ismét oda mégy?” (Jn11,8)*

Az előző versnél említett tökéletes terv független a körülményektől. A történet már a veszélyeztetett szakaszban játszódik, de Jézus menni akar. A tanítványok jobban figyeltek a láthatókra, mint arra, Aki nem látható, de része a láthatónak is. Jézus a mennyi Atya akaratát hajtja végre, a tanítványok pedig az akadályokat látják, és azokra hivatkoznak.

Sokszor kerülhetünk hasonló helyzetbe. Döntenünk kell, hogy a látható akadályokra figyelünk, vagy Isten mindenek feletti tervére. Emberi logikával vizsgáljuk az eseményeket, vagy figyelünk a Teremtő szavára. Egyszerű a helyzet, ha a kettő egy irányba mutat. De vajon hogy reagálunk, ha ellentmondás keletkezik. Elárulhatom, az utóbbi a gyakoribb mert a saját lehetőségeinket akarjuk használni először.

Jézus bemutatta a jó megoldást. Tanuljunk Tőle. *Vadon Gyula*